Söguþráður Í Toy Story 4 mæta að sjálfsögðu öll gömlu og góðu leikföngin til leiks á ný með Vidda og Bósa ljósár í fararbroddi . Auk þess hafa nokkur ný leikföng bæst í hópinn , þar á meðal plastgaffallinn Fork , sem eigandi leikfanganna , Bonnie , bjó sjálf til og á eftir að verða örlagavaldurinn í sögunni þegar hann týnist . Við það getur Viddi ekki sætt sig og ákveður að finna Fork og koma honum heim á ný . Í þeim björgunarleiðangri gerast svo vægast sagt stórbrotnir hlutir sem eiga eftir að fá Vidda og vini hans til að endurmeta tilveru sína ... Söguþráður Þetta stórkostlega ævintýri segir sögu Simba , fjörugs ljónsunga sem hlakkar óskaplega mikið til að vera konungur . Skari frændi hans leiðir hann á glapstigu og Simbi tileinkar sér kæruleysislegan lífsmáta ásamt kostulegum förunautum , þeim Tímon og Púmba , og gleymir konunglegri ábyrgð sinni . En örlögin grípa í taumana og hann þarf að endurheimta sess sinn í „ Hringrás lífsins “ ... Söguþráður Vonir Johns Rambo um að fara að geta tekið því rólega á fjölskyldubúgarðinum fara fyrir lítið þegar ungri frænku hans er rænt af mexíkósku glæpagengi og hann neyðist til að fara til Mexíkó til að frelsa hana úr prísundinni áður en það er of seint . Söguþráður Anne er virtur og vel metinn lögfræðingur sem hefur sérhæft sig í málum sem varða misnotkun á börnum . Í einkalífinu hefur henni einnig gengið vel og eiga hún og eiginmaður hennar , Peter , tvær dætur . Þegar Gustav , sonur Peters úr fyrra sambandi , flytur inn á heimilið stofnar hún til forboðins sambands við hann og leggur um leið allt sitt undir , bæði starfsheiður sinn og einkalíf ... með hrikalegum afleiðingum . Aladdín veit ekki fyrr en hann hefur lampann í höndunum að í honum býr andi sem getur veitt og uppfyllt þrjár óskir þess sem á honum heldur . Í myndinni er lögð áhersla á að segja frá æsku hans og uppvexti , fyrstu skrefum hans í tónlistinni og þeim umbreytingum sem urðu á lagasmíðum hans þegar hann og ljóðskáldið og textahöfundurinn Bernie Taupin voru fyrir tilviljun leiddir saman árið 1967 . Við fylgjum síðan sögu hans og fólksins í kringum hann allt til heimsfrægðar og fáum að sjálfsögðu að heyra mörg af hans þekktustu lögum sem gerðu hann að þeirri súperstjörnu sem hann hefur verið upp frá því . Söguþráður Hér segir frá Rannveigu sem hefur að undanförnu upplifað kulnun í bæði starfi og einkalífinu . Söguþráður Þegar öllum íbúum bæjarfélagsins Coral Lake á vesturströnd Flórída er skipað að yfirgefa bæinn þar sem fellibylur af allra stærstu gerð er við það að ganga yfir svæðið með tilheyrandi flóðum uppgötvar Haley Keller að faðir hennar , Dave , svarar ekki kalli . Og eins og þetta sé ekki nóg þá fylgir flóðbylgjunni urmull af svöngum krókódílum sem hefðu ekkert á móti því að hafa þau feðgin í matinn ... Söguþráður Pixie Post er álfastúlka sem býr í Arbolié , leynistað á Suðurskautinu , þar sem allskonar andar Jólanna búa allt árið um kring , andar eins og Jólasveinninn , Vitringarnir þrír , Olentzero frá Baskalandi , Hoteiosho frá Japan , og fleiri . Eftir að Hoteiosho týnist , þá biðja andarnir Pixie að fara að leita hans . Hún dulbýr sig sem manneskju og fær vinnu í póstfyrirtæki sem heitir Mezzenger , og kemst að því að fyrrum Jólaandinn Monopolish , sem er ættaður úr Rómaveldi hinu forna , er ábyrgur fyrir hvarfinu . Söguþráður Stevie er 12 ára gamall strákur í Los Angeles árið 1995 sem fær mikinn áhuga á hjólabrettaíþróttinni og kynnist í framhaldinu nokkrum eldri strákum sem eru lengra komnir í henni en hann og leggja fyrir sig ýmsar áhættuþrautir . En um leið og Stevie reynir að ná tökum á tækninni kynnist hann nýrri veröld og veruleika sem ef til vill er ekki hollur fyrir strák á hans aldri . Söguþráður Cee er á táningsaldri og er ásamt föður sínum á leiðinni til græna tunglsins Bakhroma þar sem þau ætla að leita að fágætum og gríðarlega verðmætum eðalsteinum sem leynast í jarðvegi skóglendis . En þetta er hættuspil því fyrir utan baneitrað andrúmsloftið á Bakhroma þurfa þau að takast á við vægðarlausa samkeppni græðgisdrifinna manna sem eru til alls vísir . Söguþráður Tyler Burnside er skáti , og sjálfboðaliði í kirkjunni , og skyldurækinn sonur manns sem er áberandi í samfélaginu . En það er aðeins eitt sem truflar þennan rólega bæ í Kentucky þar sem hann býr : það eru óleyst morðmál þar sem tíu konur voru myrtar á hrottafenginn hátt af sturluðum manni sem þekktur er undir nafninu Clovehitch , en málið olli mikilli ólgu í bænum fyrir um áratug síðan . Þegar Tyler finnur fullt af óþægilegum ljósmyndum í fórum föður hans , þá fer hann að gruna að maðurinn sem hann treystir mest í heiminum , gæti verið Clovehitch morðinginn , og mögulega sé morðæðið ekki enn yfirstaðið .